Document ID: /fineweb-2-swissfilter-quality_10-filterrobots/filtered/02038.jsonl.gz/5863

En l'Instrumentala dals 13 d'october 2021 avain tedlà intgins tocs da lur concert da giubileum ch'è stà ils 2 d'october en la halla plurivalenta a Cazis. RTR ha registrà l'entir concert. En l'Artg musical vulain dar in sguard en l'istorgia da la musica, laschar resunar registraziuns pli veglias ed er anc intginas producziuns da lur concert da giubileum. Er a pled vegnan Hardy Pirovino, il president actual da la BB Cazis sco er il dirigent Duri Cathomen che ha stuì siglir en per la dirigenta Susanne Rechsteiner.